24. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ  ΚΑΙ ΔΗΜΟΣΙΑΣ ΤΑΞΕΩΣ Αριθ. 966 της 22 Ιαν./12 Φεβρ. 1973 (ΦΕΚ  Β΄ 175) Περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει ιδιωτικού δικαίου ωρισμένου ή αορίστου χρόνου παρά τη Διευθύνσει Αγροφυλακής του Υπουργείου Δημοσίας Τάξεως. Έχοντες υπ’ όψιν: 1.Τας διατάξεις του άρθρ. 2 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.» και  2.Την υπ’ αριθ. 121/1970 γνωμοδότησιν του Α.Σ.Δ.Υ., αποφασίζομεν: Καθορίζομεν, ως ακολούθως, την διαδικασίαν επιλογής του προσλαμβανομένου προσωπικού εις θέσεις επί συμβάσει ιδιωτικού δικαίου, αορίστου ή ωρισμένης διαρκείας, παρά τη Διευθύνσει Αγροφυλακής του Υπουργείου Δημοσίας Τάξεως. Α΄.Όργανον προσλήψεως: Η πρόσληψις του πάσης κατηγορίας προσωπικού επί συμβάσει ιδιωτικού δικαίου αορίστου ή ωρισμένης διαρκείας ενεργείται υπό του Υπουργού Δημοσίας Τάξεως. Β΄.Δημοσίευσις προκηρύξεως: 1.Της προσλήψεως θα προηγήται η έκδοσις προκηρύξεως των προς πλήρωσιν θέσεων. 2.Περίληψις της προκηρύξεως θα δημοσιεύεται εις την εξώθυραν του Καταστήματος της Διευθύνσεως Αγροφυλακής και δις εις μίαν εκ των μάλλον κυκλοφορουσών καθημερινών εφημερίδων των Αθηνών. Σελ. 98,18(γ) Τεύχος 719-Σελ. 12 3.Δια της προκηρύξεως θα προσδιορίζωνται κατ’ ειδικότητα αι προς πλήρωσιν θέσεις και θα καλούνται οι ενδιαφερόμενοι όπως εντός προθεσμίας 10 ημερών από της τελευταίας δημοσιεύσεως υποβάλουν εις την Διεύθυνσιν Αγροφυλακής σχετικήν αίτησιν, μετά πιστοποιητικού σπουδών και όπου απαιτείται προϋπηρεσία ή εμπειρία, μετά βεβαιώσεως περί τούτων, ως και υπευθύνου δηλώσεως, δι’ ης να δηλούται το έτος γεννήσεώς των και τα υπό του άρθρ. 1 παρ. 10 του υπ’ αριθ. 660/65 Β.Δ/τος οριζόμενα. Γ΄. Όργανον Επιλογής: 1.Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων ενεργείται υπό τριμελούς Επιτροπής εξ ανωτέρων δημοσίων υπαλλήλων και ενός αξιωματικού των Σωμάτων Ασφαλείας, εξ ων απαραιτήτως εις κατάλληλος να κρίνη αναλόγως της ειδικότητος των προς πλήρωσιν θέσεων, εφ’ όσον υπάρχει τοιούτος. 2.Η Επιτροπή συγκροτείται κατά περίπτωσιν, δι’ αποφάσεως του Υπουργού Δημοσίας Τάξεως ή του υπό τούτου εξουσιοδοτουμένου οργάνου. Δ΄.Πρακτική δοκιμασία: 1.Της επιλογής των καταλληλοτέρων υποψηφίων εις οιανδήποτε θέσιν θα προηγήται πρακτική δοκιμασία, ενεργουμένη κατά τον προσφορώτερον, κατά την κρίσιν της Επιτροπής, τρόπον, αναλόγως της ειδικότητος των προσλαμβανομένων. 2.Οσάκις, εκ της φύσεως της απασχολήσεως των προσληφθησομένων παρίσταται ανάγκη, δύναται η Επιτροπή Επιλογής να ορίζη ειδικόν εξεταστήν δημόσιον υπάλληλον ή υπάλληλον Ν.Π.Δ.Δ.  Ε΄.Δικαίωμα προτιμήσεως: Αι καθιερούσαι δικαίωμα προτιμήσεως, ωρισμένων κατηγοριών προσώπων, διατάξεις των άρθρ. 23 παρ. 3 και 24 παρ. 2 του Νόμ. 1811/1951 και Ν.Δ. 61/68 και 179/69, θα ισχύουν επίσης επί ίσοις όροις και κατά την επιλογήν προς πλήρωσιν των, περί ων πρόκειται, θέσεων. ΣΤ΄.Κατάρτισις πίνακος: Η Επιτροπή Επιλογής, μετ’ εκτίμησιν των τυπικών και ουσιαστικών προσόντων των υποψηφίων, θα καταρτίζη πίνακα, μέχρι του τριπλασίου αριθμού των προς πλήρωσιν θέσεων, κατ’ αξιολογικήν σειράν. Ο πίναξ ούτος θα ισχύη επί εν έτος από της καταρτίσεώς του, η δε πρόσληψις θα ενεργήται κατά την εν αυτώ σειράν. Η παρούσα δημοσιευθήτω δια της Εφημερίδος της Κυβερνήσεως. 17.Α.β.23-24 Υπηρεσία Αγροτικής Ασφαλείας 